**Beszámoló a GTK HK-ban végzett tevékenységről**

**Máthé Izabella**

Rendezvényszervező Csoport vezető

2014. december 8. – 2015. február 22.

Kari Diákjóléti Bizottságban végzett tevékenységek:

* Részt vettem a heti rendszerességű KDJB üléseken.
* Szociális pályázatok bíráló vizsgája után előbíráltam a pályázatokat mind, a kollégiumi jelentkezésnél, mind az ösztöndíjra való jelentkezésnél. Folyamatosan frissítettem a pályázatokat, feltöltöttem a hiányosságokat, majd a személyes bemutatáson véglegesítettem őket.

Rendezvényszervező Csoporttal végzett tevékenységek:

* Heti rendszerességgel megtartottam az RCs ülést.
* Megszerveztem a két alkalmas Érdekel a First Aid!? tájékoztatót, ami előtt egyeztettettünk Láng Boglárkával és Gácsig Gergővel a pontos időpontokról, továbbá témákat, játékokat gyűjtöttem az alkalmakra.
* Aktualizáltam az RCs pályázati adatlapot, a pályázati kiírást illetve az Rcs SzMSz-t.
* Kiírtam a pályázatot az RCs-be való jelentkezéshez, illetve megszerveztem a kiválasztási folyamatot. A motivációs levelek elolvasása után személyes beszélgetéseket tartottunk Gácsig Gergővel. A kiválasztási folyamat részeként megszerveztem egy workshopot a jelentkezőknek, ahova Orbán Balázs segítségével előadókat hívtam, illetve feladatokat, játékokat gyűjtöttem. A workshop két napos volt, amin minden jelentkező részt vett. Miután lezajlott Gácsig Gerővel kiértékeltük a hétvégét, illetve kiválasztottuk a 2015-ös Rendezvényszervező Csoport tagjait, akiket e-mailben értesítettem.
* Frissítettem a rendezvényes levelező listát, illetve létrehoztam az Rcs report rendszert, amiben a tagot vezetni tudják a tevékenységeiket, feladataikat.
* Felügyeltem a Roller Záróbuli, majd a Roller Nyitóbuli szervezési folyamatait (Facebook esemény, cover, nyereményjáték).
* Szintén felügyeltem a januári Vizsgatemető buli Facebook eseményét, és a nyereményjátékot.
* Összeszedtem az információkat és megírtam a honlapra a rendezvényekhez tartozó anyagokat.
* Gácsig Gergővel egyeztettünk a Roller vezetővel, Balázs Lucával a féléves Roller bulik ügyében, majd tartottam egy közös Roller-RCs ülést, ahol megterveztük a féléves Roller eseményeket. Ezután összeszedtem a határidőket, és a terveinket az ülésen megbeszéltek alapján.
* Megszerveztem az első RCs csapatépítést, hogy a tagok jobban megismerjék egymást, és könnyebben mehessen a közös munka.
* A Végzős Bál főszervezőjeként elkezdtem az esemény szervezését, elkészítettem egy timelinet, amely tartalmazza a határidőket, illetve felkerestem a lehetséges helyszíneket.

Egyéb tevékenységek:

* Részt vettem a heti rendszerességű HK üléseken, illetve a további adhoc üléseken, melynek témái a következők voltak: Nyári táborok helyszínének kiválasztása, kollégiumi mentorok választása, Kari napok alap koncepciójának kidolgozása.
* Részt vettem az egyik Jeges Est szervezői ülésen, majd megszerveztem a jegyértékesítést a Q aulában.
* Részt vettem az összes Kari Hallgatói Képviselet ülésén.
* Részt vettem a Dékáni találkozón, illetve a Kari Tanulmányi Bizottságon.
* Kint voltam az Educatión, ahol tájékoztattam az érdeklődőket a kar képzéseiről, kollégiumról, válaszoltam a kérdésekre.
* Létrehoztam egy táblázatot, amibe a középiskolák elérhetőségét gyűjtöttük össze, majd megírtam az e-mailt az iskoláknak, amiben a BME GTK Alapszakos tájékoztatót hirdettük.